 Irin ikọle lawọn eleyii ji ko tọwọ fi tẹ wọn ni Kwara : Ọjọ Iṣẹgun, Tusidee, ọṣẹ yii, ni ẹsọ alaabo NSCDC ẹka ti ipinlẹ Kwara, mu Peter Ovie ẹni ọdun mẹrinlelogoji 44, Abdulrahman Jamiu, ẹni ọdun mẹtadinlogoji 37, Muyideen Tiamiyu, ẹni ọdun mọkanlelọgbọn 31, ati Adeleke Mathew, ẹni ọdun mẹrinlelọgbọn 34, fẹsun pe wọn lọ ji irin ikọle ti ko din ni ọgọta 60 ko, ninu ọgba Fasiti ilu Ilọrin.Agbẹnusọ ẹsọ alaabo NSCDC, ẹka ti ipinlẹ Kwara, Babawale Zaid Afọlabi, sọ fun ALAROYE pe, ọkọ Toyota bus ti nọmba ẹ jẹ AAA-338XM ni ikọ awọn gba mu to ko irin ikọle ti ko din ni ọgọta 60, to jọ eyi ti wọn ji ko ninu ọgba ile ẹkọ giga Fasiti ilu Ilọrin. Ọwọ tẹ wọn lẹyin ti awọn kan ta awọn lolobo.O tẹsiwaju pe lẹyin iwadii ti awọn ṣe ni asiri tu pe Peter to jẹ ọkan lara awọn afurasi ọhun jẹ onimọ ẹrọ to n mọjuto iṣẹ akanse ti ileesẹ Pako 21, Investment LTD n ṣe ninu ọgba naa, to si lẹdi apo pọ pẹlu awọn meji to ku lati ja ileeṣẹ naa lole.Awọn meji ti wọn jọ jale jẹwọ pe Peter lo ni kawọn waa ji irin naa ko, ki ọwọ palaba awọn too ṣegi.Afọlabi ti waa sọ pe iwadii ṣi n tẹsiwaju, lẹyin iwadii lawọn afurasi naa yoo foju bale-ẹjọ. 